
Kakav je propis dodirivanja Mushafa od strane djece?


* 
* 
* 
* 
* 
* 
* 
* 
* 
* 

 

Kakav je propis dodirivanja Mushafa od strane djece?
====================================================

 

Ulema se razilazi po pitanju dodirivanja Mushafa za onoga ko nije čist (muhdis). Neki učenjaci kažu: “Dozvoljeno je da osoba koja nije čista dodiruje Mushaf, jer ne postoji vjerodostojan i jasan argument koji zabranjuje nečistoj osobi da dodiruje Mushaf, a osnova i temelj je dozvoljenost i neobaveznost određene stvari.” Ima učenjaka koji kažu: “Nije dozvoljeno dodirivati Mushaf osim onome ko je čist, jer se u hadisu Amra b. Hazma, koji je napisao Poslanik, sallallahu alejhi ve sellem, navodi: “da ne dodiruje Kur'an osim onaj ko je čist”, a pod čistim se ovdje misli na osobu čistu od nečistoće (hadesa) .” Ovo mišljenje je ispravnije od prvog, jer riječ čist (tahir), mada se podjednako može odnositi na terminološku čistoću (taharetu ma ‘nevije), a i na osjetilnu čistoću (taharetu hissije), uobičajeno je da se u šerijatskim tekstovima ne izražava sa riječju čist (tahir) za onoga čija je čistoća terminološka, jer je osoba čista terminološkom čistoćom ustvari musliman. Ostaje zatim da se vidi da li propis obuhvata i malenu dj ecu koja uče Kur'an, pa im je obavezan abdest, ili ih propis ne obuhvata, jer oni nisu ni zaduženi šerijatskim obavezama (mukellefi) ? U ovome su se također učenjaci razišli, tako neki kažu: “Malena djeca nisu dužna da se abdeste radi dodirivanja Mushafa, jer nisu šerijatski obveznici”, dok drugi opet kažu: “Njihova obaveza je da se abdeste”, i ovo mišljenje je bez sumnje sigurnije i korisnije jer time usađujemo u dječija srca poštivanje Allahovog govora. Međutim, ako je u obavezivanju djece poteškoća, onda ona mogu dodirivati Mushaf i preko zastora (hail), jer je dodirivanje Mushafa preko zastora dozvoljeno onome ko je čist, a i ko je nečist.15 (Salih b. Usejmin)


15 Fetava islamije (4/23).


\_\_\_\_\_\_\_\_\_\_\_\_


Iz knjige “Fetve i propisi vezani za djecu”  

Naslov originala: “FETAVA VE AHKAM HASSA BI-T-TIFL”  

Autor: Jusuf b.Muhammed b.Ibrahim el-Atik


Preuzmite pdf knjigu na ovom linku:  

<https://pitajucene.com/wp-content/uploads/2019/11/Fetve-i-propisi-vezani-za-djecu.pdf>


